Viaje a la Alcarria

Viaje a la Alcarria (Vojaĝo al Alkario) estas vojaĝlibro verkita de la hispana verkisto Camilo José Cela kaj publikigita en 1948. La titolo referencas al la komarko Alkario, apuda al Madrido, per kiu la aŭtoro aliras al priskribo de rura Hispanio.​

Cela dediĉis fakte dek tagojn al sia vojaĝo, nome de la 6a ĝis la 15a de junio 1946, dum kiu li trairis totale ses riverojn kaj vizitis 17 loĝlokojn de tiu komarko. Dume li verkis 25 kantojn pri la pejzaĝo, la ruraj vivo kaj kutimoj ktp., fakte parodioj de popularstilaj poeziaĵoj.

Enhavo
La libro estas verkita kiel taglibro kaj ​strukturita en 11 ĉapitroj kun titoloj aludantaj al la geografiaj lokoj trairataj. En la eldono de DestinoCamilo José Cela, Viaje a la Alcarria. Con los versos de su cancionero, cada uno en su debido lugar, Barcelona, Destino, 1979. videblas la jena strukturo:
 "La confusa andadura de un libro sencillísimo" (La konfuza trairado de tre facila libro); pri la eldonaj demarŝoj.
 "Dedicatoria", dediĉo al Gregorio Marañón.
eta|dekstre|Memorkahelaro de "Viaje a la Alcarria" en Zorita de los Canes.
 "Unos días antes" (Kelkajn tagojn antaŭe).
 "El camino de Guadalajara" (Survoje al Gvadalaĥaro), kun la antaŭa urba vivo kaj trajno, ĉiutageco.
 "Del Henares al Tajuña".
 "Brihuega", antaŭ kaj post aviado.
 "Del Tajuña al Cifuentes".
 "Con el Cifuentes hasta el Tajo".
 "Del Tajo al arroyo de la Soledad".
 "Del arroyo de la Soledad al arroyo Empolveda".
 "Casasana. Córcoles. Sacedón".
 "Un viaje en autobús" (Busa vojaĝo).
 "Pastrana".

La verko
Oni miksas taŭgajn dialogojn kun facilega priskribarto laŭ stilo de Azorín. Estas klino al tipaĵoj, malnovaj libroj, hidalgoj, ripetoj ktp., ekzemple "el aire está limpio, lúcido, transparente, diáfano" (la aero estas pura, brila, travidebla, diafana).p. 103 en Destino Propra trajto estas la uzado de la tria persono por membiografia rakonto, en kiu la "mi" estas anstataŭata per la ripeto de la vojaĝanto", kio poste fariĝos oftaĵo en similaj rakontoj, eĉ en similtemaj televidaj programoj ("Con un país en la mochila" ktp.).

 Vizititaj loĝlokoj 

 Torija
 Brihuega
 Masegoso
 Cifuentes
 Gárgoles de Abajo en Cifuentes
 Trillo
 Viana de Mondéjar en Trillo
 Budia
 Casasana en Pareja
 Sacedón
 Pastrana
 Zorita de los Canes

Referencoj



Kategorio:Libroj aperintaj en 1948
Kategorio:Literaturo de Hispanio
Kategorio:Hispanlingvaj romanoj
Kategorio:Vojaĝlibroj
Kategorio:Geografio de provinco Gvadalaharo